[pic] | KOMISIJA EVROPSKIH SKUPNOSTI |

Bruselj, 12.1.2005

KOM(2005) 2 končno

Predlog

UREDBA SVETA

o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

(predložena s strani Komisije)

OBRAZLOŽITVENI MEMORANDUM

1. Z zbliževanjem informacijske tehnologije, potrošniške elektronske industrije in novih tehnologij sta postala tarifna obravnava in klasificiranje novih proizvodov težje izvedljiva, zlasti za proizvode iz poglavij 84, 85 in 90 skupne carinske tarife (SCT).

2. Najnovejši problem je uvrstitev video monitorjev. Tarifna številka 8528 SCT ne pokriva samo televizijskih sprejemnikov. Hkrati je to glavna številka za video monitorje. Uvrstitev izven te tarifne številke, na primer pod tarifno številko 8471 in 8531, zahteva izpolnitev določenih pogojev, osnovanih na objektivnih in izmerljivih podatkih. Ob trenutni usmeritvi v IT in elektronski industriji izdelave večnamenskih monitorjev, postaja s sklicem na preprosto tehnično lastnost nemogoče določiti glavni namen določenega monitorja. Službe Komisije, večina držav članic in zadevna evropska federacija (EICTA) se zavedajo te usmeritve. Tako je večina video monitorjev, (drugi tipi kot zaslon s katodno cevjo), običajno uvrščena pod eno od oznak tarifne številke 8528, za katere velja 14 % stopnja dajatve, celo v takih primerih, ko se monitorje v resnici uvozi ali – po uvozu – uporablja z osebnimi računalniki.

3. Tarifne obveze Skupnosti do STO so povezane s posebnimi tarifnimi številkami v SCT. Izjema tega pristopa je bil Sporazum o informacijski tehnologiji (ITA). Tarifne koncesije ITA so vidne v Dodatkih A in B k temu sporazumu. ITA ni nameraval vključiti proizvodov za porabniško uporabo. V resnici besedili Dodatkov A in B k temu sporazumu omejuje obseg izvedenih tarifnih koncesij. Dodatek A ne omenja video monitorjev pod tarifno številko 8528 21, Dodatek B pa pokriva samo monitorje tipa CRT (s katodno cevjo) in mehanizme za „ploske zaslone za proizvode, ki jih zajema ta sporazum“. Torej ITA ne ponuja najbolj varčne možnosti.

4. Ob upoštevanju te situacije in hitrega razvoja tehnologije na področju elektronike ter z željo, da bi se izognili sprejemanju uredb za uvrstitev vsakega posameznega proizvoda, ki se pojavi na trgu, Komisija izroča priloženi predlog za uredbo Sveta o ukinitvi avtonomnih tarifnih kvot (stopnja dajatve: „prosto“) do 31. decembra 2006 za določene tipe video monitorjev, uvrščenih pod oznako KN 8528 21 90 v SCT.

Predlog

UREDBA SVETA

o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26 Pogodbe,

ob upoštevanju predloga Komisije[1],

ob upoštevanju naslednjega:

(1) V kombinirani nomenklaturi, določeni v Prilogi I k Uredbi Sveta (EGS) št. 2658/87[2], so ustrezne tarifne številke za video monitorje 8471, 8528 in 8531.

(2) Za uvrstitev video monitorjev izven tarifne številke 8528 morajo biti izpolnjeni določeni pogoji. Z zbliževanjem informacijske tehnologije, potrošniške elektronske industrije in novih tehnologij je prišlo do situacije, v kateri je pri uvrščanju video monitorjev postalo nemogoče s sklicem na preprosto tehnično lastnost določiti glavni namen določenega monitorja. Iz sodne prakse Sodišča Evropskih skupnosti izhaja, da uvrščanje ne more temeljiti na dejanski uporabi. Pravilna uvrstitev posameznih izdelkov mora temeljiti na objektivnih in merljivih podatkih. Trenutno ni mogoče ustvariti nedvoumnih meril, ki bi ustrezali tem zahtevam.

(3) Podatki o trgovini kažejo, da se trenutno video monitorji, ki kot zaslonsko tehnologijo uporabljajo plazmo ali tekoče kristale, ki imajo velikoso ekrana 19" ali manj ter s slikovno razmerje 4:3 ali 5:4, večinoma uporabljajo kot izhodne enote strojev za avtomatsko obdelavo podatkov. Vendar pa pogosto taki monitorji lahko reproducirajo video slike tudi iz vira, različnega od stroja za avtomatsko obdelavo podatkov, in zato ne izpolnjujejo pogojev za to, da bi bili izključno ali pretežno za uporabo s takimi stroji. Zato ti monitorji niso zajeti s Sporazumom o trgovini z izdelki informacijske tehnologije[3], znanim kot „Sporazum o informacijski tehnologiji“ (ITA), ali s Sporočilom o izvajanju, ki sta bila s strani Skupnosti odobrena s Sklepom Sveta 97/359/ES z dne 24. marca 1997 o odpravi carin za izdelke informacijske tehnologije[4].

(4) V interesu Skupnosti je, da se za določeno obdobje popolnoma opustijo avtonomne dajatve skupne carinske tarife za video monitorje, ki kot zaslonsko tehnologijo uporabljajo plazmo ali tekoče kristale, ki imajo velikost ekrana 19" ali manj ter slikovno razmerje 4:3 ali 5:4, uvrščene pod oznako KN 8528 21 90. Ta ukrep bi zato moral poteči 31. decembra 2006, razen če se Svet ne odloči za podaljšanje.

(5) Uredbo (EGS) št. 2658/87 bi bilo zato treba ustrezno spremeniti.

(6) Ker bi se morala sprememba, ki jo uvaja ta uredba, uporabljati od istega datuma kot kombinirana nomenklaturea za 2005, določena v Uredbi (ES) št. 1810/2004, bi morala ta uredba začeti veljati takoj in se uporabljati od 1. januarja 2005,

SPREJEL NASLEDNJO UREDBO:

Člen 1

V poglavju 85, oddelek XVI drugega dela, - seznam carin -, Priloge I k Uredbi (EGS) št. 2658/87 se besedilo v stolpcu 3 za oznako KN 8528 21 90, nadomesti z

„ 14(*)

__________

(*) Do 31. decembra 2006 avtonomno odpravljena carinska dajatev za video monitorje z velikostjo ekrana 19" ali manj in s slikovnim razmerjem 4:3 ali 5:4 (oznake TARIC 8528 21 90 30)“.

Člen 2

Ta uredba začne veljati na dan njene objave v Uradnem listu Evropske unije.

Uporabalja se od 1. januarja 2005.

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik

FINANCIAL STATEMENT |

DATE: |

1. | BUDGET HEADING: Chapter 12 Article 120 |

2. | TITLE: Proposal for a Council Regulation amending Annex I to Regulation (EEC) No 2658/87 on the tariff and statistical nomenclature and on the Common Customs Tariff |

3. | LEGAL BASIS: Article 26 of the EC Treaty |

4. | AIMS: Autonomous exemption for a limited period (until 31.12.2006) from duties for certain video monitors products falling within CN code 8528 21 90. |

5. | FINANCIAL IMPLICATIONS: It is very difficult to estimate the loss of own resources involved. Firstly, precise statistics are not available on the imports of this kind of products given than many are currently being misclassified in headings which are subject to a duty free treatment. Nevertheless, judging by the information provided by EICTA, and not taking account of any tariff preferences granted to certain trade partners, the loss of own resources involved may be estimated to be a total of 1 BEURO, of which 800 MEURO relate to those monitors which are actually imported with or used after importation with personal computers. |

6. | FRAUD-PREVENTION MEASURES: Application of the normal measures under the Community Customs Code. |

[1] UL C

[2] UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1810/2004 (UL L 327, 30.10.2004, str. 1).

[3] UL L 155, 12.6.1997, str.3.

[4] UL L 155, 12.6.1997, str.1.